Държавен вестник, бр. 54, 2020 г., стр. 23

БРОЙ  54	
Д Ъ Р Ж А В Е Н  В Е С Т Н И К 	
СТР.  23  
ПОСТАНОВЛЕНИЕ № 122 
ОТ 12 ЮНИ 2020 Г.
за изменение и допълнение на Устройствения 
правилник на Агенцията по геодезия, картогра-
фия и кадастър, приет с Постановление № 242 
на Министерския съвет от 2016 г. (обн., ДВ, 
бр. 76 от 2016 г.; изм. и доп., бр. 39 от 2018 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 6, ал. 1 след думата „информаци-
ята“ се поставя запетая и думите „финансов 
контрольор“ се заменят с „финансов контро-
льор и служител по мрежова и информационна 
сигурност“.
§ 2. Наименованието на раздел III от глава 
трета се изменя така:
„Служител по сигурността на информа-
цията. Финансов контрольор. Служител по 
мрежова и информационна сигурност“.
§ 3. В раздел III на глава трета се създава 
чл. 9а:
„Чл. 9а. (1) Служителят по мрежова и ин-
формационна сигурност е на пряко подчинение 
на изпълнителния директор.
(2) В изпълнение на задачите, възложени 
му със Закона за киберсигурността и Закона 
за електронното управление и с подзаконо-
вите нормативни актове по прилагането им, 
служителят по мрежова и информационна 
сигурност:
1. ръководи дейностите, свързани с постига-
не на високо ниво на мрежова и информационна 
сигурност, и целите, заложени в политиката 
на Агенцията;
2. участва в изготвянето, поддържането и 
развитието на политиките за мрежова и ин-
формационна сигурност и документираната 
информация;
3. участва в поддържането и развитието 
на Системата за управление на сигурността 
на информацията съгласно международния 
стандарт ISO 27001;
4. консултира ръководството на Агенцията 
във връзка с информационната сигурност; пе-
риодично (не по-малко от веднъж в годината) 
изготвя доклади за състоянието на мрежовата 
и информационната сигурност в Агенцията и 
ги представя на изпълнителния директор на 
Агенцията;
6. координира обученията, свързани с мре-
жовата и информационната сигурност;
7. поддържа връзки с други администрации, 
организации и експерти, работещи в областта 
на информационната сигурност;
8. следи за акуратното водене на регистъра 
на инцидентите и организира анализ на ин-
цидентите с мрежовата и информационната 
сигурност, за откриване на причините за тях и 
предприемане на мерки за отстраняването им;
9. следи за появата на нови киберзаплахи 
(вируси, зловреден код, спам, атаки и др.) и 
предлага адекватни мерки за противодей-
ствието им;
10. предлага санкции за лицата, нарушили 
мерките за мрежовата и информационната 
сигурност;
11. изпълнява и други задачи, произтича-
щи от нормативните актове, регламентиращи 
мрежовата и информационната сигурност.“
§ 4. В чл. 12 се правят следните изменения 
и допълнения:
1. В т. 1 думите „както и контрола за сроч-
ното изпълнение на задачите“ и запетаята 
пред тях се заличават.
2. Точка 3 се отменя.
3. Точка 5 се изменя така:
„5. организира дейностите по набирането 
и подбора на персонала; организира и оказва 
методическа помощ при провеждането на 
конкурси за постъпване на държавна служба 
в Агенцията; изготвя актовете, свързани с 
възникването, изменението и прекратяването 
на служебните и трудовите правоотношения; 
изготвя и актуализира длъжностните и пои-
менните щатни разписания; води и съхранява 
служебните и трудовите досиета; организира 
и подпомага прилагането на процедури за 
оценяване и израстване в кариерата на служи-
телите, организира обучението и повишаване 
на професионалната квалификация; извършва 
дейностите по осигуряване на здравословни 
и безопасни условия на труд съгласно норма-
тивните актове;“.
4. Точка 11 се изменя така:
„11. администрира разходите, извършвани 
от Агенцията, и изготвя финансови отчети и 
анализи;“.
5. Точка 12 се отменя.
6. Точка 13 се отменя.
7. Точка 17 се отменя.
8. В т. 18 думите „създава и“ се заличават.
9. В т. 19 думите „организира и“ се зали-
чават.
10. В т. 21 думите „и организира сключва-
нето на договори с външни изпълнители“ се 
заличават.
11. Точка 23 се отменя.
§ 5. Член 14 се изменя така:
„Чл. 14. Специализираната администрация 
е организирана в дирекция „Кадастрална и 
специализирани карти“, дирекция „Геодезия 
и картография“, дирекция „Информационни 
технологии и пространствени данни“ и служби 
по геодезия, картография и кадастър.“
§ 6. Създава се чл. 14а:
„Чл. 14а. Дирекция „Кадастрална и специ-
ализирани карти“:
1. подпомага изпълнителния директор при 
осъществяването на координацията и контрола 
на дейностите в областта на кадастъра;
2. разработва дългосрочна и годишна 
програма по чл. 94, ал. 2 от ЗКИР и изготвя 
отчетите за изпълнението им;